Orbitant per 


Eranlfurt: 


apunts de la fira del llibre 


Anem a explicar quatre cosetes de la Fira del Llibre 
de Franlefurt. Primer, us aviso que la narració dels es- 
deveniments no és temporal, sinó tal com m'ha anat 
passant pel cap, i ja us aviso que no és ben bé un relat 
de tots els actes ni una avaluació ponderada de la Fira 
(sinó ben subjectiva). La raó per la qual ho faré així és 
que la meua visita a Franlefurt no se circumscriu a les 
visites de treball de la majoria d'editors, ni escric este 
text en representació de cap institució. l és que ala Fira 
no tenia visites concertades i em podia dedicar a xafar- 
dejar-hi a la recerca de novetats i idees, i de catàlegs. 

Si voleu una aproximació a la Fira des de l'àmbit 
exclusivament editorial, podeu llegir el text que li van 
dedicar al seu bloc el Jordi Ferré, editor de Cossetània 
Edicions, o el Joan Carles Girbés, editor de Bromera. 

l una altra cosa: malgrat que pel que escrigue 
puga parèixer que estic descontent de com va anar la 
Fira, no ho estic pas. L'únic que passa és que és més 
divertit dir les coses que trobes que estan malament 
que no les que estan bé (no ho trobeu així2). Al final, 
però, faré una mica d'avaluació general, no patiu. 

Comencem per l'esport nacional: criticar. l comen- 
cem per l'estrella de la Fira: l'exposició. Estava dedica- 
da a la cultura catalana i, des del meu punt de vista, 
era fluixeta fluixeta. Els llibres plovien del cel, i cada 
exemplar anava grafiat amb un autor, un títol, un pai- 
satge. Vaig buscar-hi alguns noms. Hi havia Tarragona 
i Narcís Oller. Hi havia un parament semicircular en 
què s'hi encastaven llibres originals i incunables: volien 
explicar la història de l'edició catalana. Hi havia unes 
pantalles en què apareixien diferents escriptors que 
explicaven en entrevistes (molt ben fetes) les seues 
vivències i opinions literàries. Hi havia un escenari a 
on celebraven actes i tot de butaques i llibres cata- 
lans en totes les llengues per als visitants-lectors. En 
general, doncs, l'exposició era molt maca, amb molt 
de disefio. 


Apunto el emalo que possiblement tenia esta ex- 
posició, l'estand de l'Institut Ramon Llull i el del Gremi 
d'Editors de Catalunya: el disseny. Ho vaig estar comen- 
tant amb una amiga que treballa fent exposicions en un 
museu: els responsables màxims (habitualment polítics) 
de les exposicions donen prioritat absoluta a la forma 
en detriment del contingut. Algú va preguntar a algun 
alemany què en traia de net de tot plegat2 La sensació 
general era que, si no sabies què és la cultura catalana, 
no sé si en sorties tenint alguna idea clara, ràpida i ente- 
nedora de tot plegat (potser el problema és que no és 
fàcil explicar una cultura. ..., potser... .). 

I l'estand de l'Institut Ramon Llull, per mi, exempli- 
ficava tots els mals del disseny per sobre de la funcio- 
nalitat. Us diré que l'estand era bonic, que tenia un lloc 
per concertar-hi entrevistes (per cert, molt bona la feina 
dels treballadors de l'estand, que explicaven als editors 
curiosos de què anava tot plegat) i que era prou gran. 
Però això de agranx, a Franlefurt, sempre s'ha de relati- 
vitzar... amb l'estand del costatl 

L'estand espanyol era més gran i estava més ben si- 
tuat, tot i que jo ja sabia que hi va haure problemes en 
este tema, i que els espanyols no van voler canviar el lloc 
de cap de les maneres (au, editors catalans, associeu-vos 
amb ellsi). Però em costa entendre per què l'estand no 
era més gran i, sobretot, per què no hi havia més llibres 
en exposició (tal com feien Finlàndia, Grècia, el Quebec 
O tants d'altres). Penseu que l'estand de la Universitat 
d'Oxford era el doble de gran que el de l'Institut Ramon 
Llull, i tota la producció editorial de les universitats catala- 
nes es resumia en quatre lleixesi Suposo (espero i desitjo) 
que l'estand l'aprofitaran l'any vinent i com a mínim po- 
drem amortitzar les despeses que ens han generat. 

Però el millor de tot, si t'estaves una estona en l'espai 
de llibres catalans, era veure deambular alguns escriptors 
catalans pels estands institucionals, com ànimes en pena. 
Que no sabien que hi havia, allí mateix, una fira amb 

llibres de tot el món2 Pareix que no, perquè no paraven 
de donar voltes pels mateixos passadissos. 

Però parlem dels actes que es van celebrar a la 
Fira de Franhefurt. No vaig ser present a molts, ja que 
el que m'interessava de la fira eren els llibres i els catà- 
legs que podia trobar d'altres editorials d'altres paisos. 
Amb tot, el primer dia que hi érem, vam trobar-nos el 
Jordi, que s'encaminava a la presentació d'un llibre de 
Cossetània, i ens vam afegir als curiosos que hi van 
assistir. 

Hi presentaven dos llibres, que eren el mateix: 
Catalunya explicada als alemanys / Ratalonien. Eine 
Rleine Landeshunde, un llibre que interessa més als 
alemanys que als catalans, ja que explica de manera 
entenedora què és això de Itatalonien i la seua gent. 
La veritat és que em va agradar molt poder assistir a 
la presentació d'una de les enostresv editorials, i em 
va omplir d'orgull veure la il-lusió amb què el Jordi i el 
Josep Maria, els dos editors de Cossetània, s'encami- 
naven a l'acte. Felicitats per la feina feta, Cossetànial 

Però hi havia altres presències properes a la Fira 
(sentia una gran pertorbació en la Força). Els escriptors 
de Tarragona, representats per Olga Xirinacs i Josep 
M. Baixeras, van celebrar un acte per apropar als ale- 
manys la nostra literatura. El Cercle d'Estudis Històrics 
i Socials Guillem Oliver del Camp de Tarragona havia 
editat unes revistes Resse monogràfiques de la litera- 
tura catalana al Camp en català, anglès i alemany, i hi 
estaven repartides de la meua mà. I els editors de les 
comarques meridionals de Catalunya (Aeditors, Silva 
Editorial, Publicacions URV, Cossetània Edicions i Aro- 
la Editors) apareixien en tres desplegables (en català, 
alemany i anglès) a l'estand de l'Institut Ramon Llull. 

En general, al final, què en puc dir de la presèn- 
cia camptarragonina a Franlefurt2 Doncs que, pel que 
pareixia d'entrada, al final ens n'hem sortit prou bél 
A banda de la presència de la gent de Cossetània i 
de llibres d'Arola Editors i de Publicacions URV, els 
desplegables van suplir la manca d'informació que 
hi pogués haver sobre les nostres editorials (sobre- 
tot gràcies al fet que estaven traduits a l'alemany). 
Potser els encarregats del Ramon Llull, a l'hora de 
parlar d'editorials amb editors forans, parlaven de les 
agranso, però amb estos desplegables els dmenutso 
també hi eren (i, de retruc, els seus autors). Val a dir 
que l'edició d'estos desplegables va ser possible gràci- 
es a la col-laboració dels Serveis Tenitorials de Cultura 
de la Generalitat a Tarragona, i a les bones arts del 
cambrilenc Adam Manyé. Mentrestant, m'agradaria 


saber què feien al mateix lloc a Tortosa o en altres 
llocs de la geografia catalana (pressuposo un silenci 
administratiu absolut). 

D'esta manera, des del meu punt de vista, s'es- 
menava una de les errades dels organitzadors: donar 
una importància excessiva als autors i deixar de banda 
les editorials. A la Fira de Frantefurt s'hi va a comprar i 
vendre drets de publicació de llibres en altres llengues, 
i això no vol dir que no s'haja de donar importància als 
escriptors (que la tenen), sinó que cal donar-li l'atenció 
justa sense deixar de banda els vertaders protagonistes: 
els editors. 

Deixeu-me apuntar, ara, quatre coses alternatives 
al voltant de la Fira. 

La primera, el callígraf que hi havia a l'estand de 
Turquia. Els firaires acostumen a regalar punts de llibre 
i catàlegs. Els tures, a més a més d'editors, hi tenien un 
enquademador, un artista (que pintava aiguaforts) i un 
calígraf que et regalava el teu nom o les paraules que 
vulguesses cal-escrites a l'eàrab,. La veritat és que és 
una molt bona idea, ja que el seu estand sempre estava 
ple de curiosos i de gent que en volia 
un (sobretot perquè era una cosa 
diferent a tot el que els altres 
oferien als visitants). 

Una altra cosa que 
em va cridar l'atenció 
va ser l'estand de la 
Ciutat del Vaticà. La Bi- 
blioteca del Vaticà, a més a més 
de regalar uns esplèndids punts de llibre 
i uns catàlegs acurats, tenia exposats tota classe de 
llibres d'art del seu fons. Un regal per a la vistal 

El diumenge, a més a més, em vaig escapar a fer 
pinya als castells. Els de la Vella hi havien anat (una llàs- 
tima que no fossen els de la Joves), i no em podia estar 
d'anar a ajudar-los ja que els alemanys, això de posar-se 
a la pinya, res de resi La veritat és que es van quedar.— 4 
ben estranyats que un paio que anava per allí que. — 4 
no coneixien s'hi acostés i els ajudés... ds 

I, finalment, els frilis. No hi podien faltari 
Aprofitant que hi ha una part de la Fira dedicada 
al còmic, els fris de Franlefurt aprofiten per disfres- 
sar-se de personatges de còmic i passejar-se feliçment 
per la Fira tots empolainats amb les disfresses dels seus 
herois preferits (la majoria de manga), tal com fan aquí al 
Saló del Còmic de Barcelona. 

L'últim acte ecatalàx de la fira al qual vaig assistir va 
ser al de relleu de la cultura catalana a Turquia. Encu- 


riosit per veure com anava la cosa, m'hi vaig presentar 
abans d'hora per recollir el traductor i els auriculars, i em 
vaig trobar amb una gentada que anava a escoltar l'au- 
tor de Pandora im Rongo, Sànchez Pifol. Fantàstic, la 
literatura catalana sura i atrau per ella mateixal 

De l'acte en si, què voleu que us diga2 En Porcel, 
molt saberut i metafòric, encara no acabo d'entendre 
què ens volia dir, tot i que ha rebut tota classe d'elogis. 
En canvi, de l'acte inaugural del Quim Monzó ho vaig 
entendre tot... Deu ser cosa meua. 

l els polítics (així, en caixa baixa), un fart de riurel 
Cinc minuts abans de l'acte de relleu van acudir tots de 
cop, i com que en primera fila només hi havia lloc per als 
més importants, la resta es van quedar a una banda de 
l'escenari (precisament, a l'altra banda dels fotògrafs). 

No sé si sabreu que, abans de començar un acte, 
els periodistes aprofiten per massacrar els protagonistes 
a fotografies per no molestar-los durant l'acte. Curio- 
sament, quan va acabar la pluja de flaixos, els polítics 
que estaven perfectament situats a l'altra banda de les 
càmeres van desaparèixer en gran part 
(i no van tindre ni la decència de 
fer veure que escoltaven allí mateix 
els discursos). I pensar 

que el viatget i l'estada 
d'estos polítics (en caixa 
baixa, i de tots colors) els 
hem pagat entre tots... 
I sabeu què va ser el pri- 
mer que em va dir el Pep, un amic, quan 
vaig amibar a Catalunya2: 4Que no saps quina n'ha 
muntat el Carod2-. I sí, l'havia muntada, amb una no- 
tícia de la Biennal de Venècia, tot i que ara ja està tot 
aclarit. No sé què ens passa als catalans, que sempre 
l'hem d'espifiar (crec que si no ho hagués fet el Carod 
ho hauria fet un altre polític). Que no n'aprendrem mai 
de les coses que ens han passat, com ara Fresno o 
el cas de la federació de rugbi2 Que no tenim 
un bon exemple amb el epuntcatx, de com 
s'han de fer les coses2 
Anem, finalment, a les valoracions, que 
ja és hora d'anar acabant. Per la part enatu- 
ral que em correspon, com a editor, Frantefurt 
ha estat el de sempre: grandiós, magnífic, universal. 
En un sol espai tens representants de tots els editors 
del món i de totes les maneres de fer llibres, una oca- 
sió única a l'any per ataúllar el món exterior, les noves 
tendències, altres maneres de treballar, i topar-te 
amb idees i conceptes atractius. Com un viatge 

amb l'Enterprise, però a velocitat subsònica. 

Per la part cespecialx, tot pensant que enguany 
els convidats érem nosaltres: objectiu aconseguit. Tot 
i que hi ha aspectes criticables de l'organització i dels 
actes, que he anat desgranant, el resultat final és bo 
ja que hem aconseguit situar els llibres catalans (i la in- 
dústria catalana) en l'epicentre mundial editorial que és 
Frantefurt. 

La indústria intemacional ens ha pres seriosament, 
que no és poc sent agats escaldatsx com som, tal com 
diu el Quim Monzó. I els alemanys pareix que han 
après que la cultura catalana no és ben bé l'espanyola: 
quan et preguntaven d'a on eres i deies eleatalanischex 
et responien amb un Catalonia is not Spain, mal- 
grat les intoxicacions que hi ha hagut des de la premsa 
espanyola (alguns diaris del país postul-laven la teoria 
ecatalà—nacionalisme-nacionalsocialismex, aberrant i 
supinament ignorant, sobretot sortint de plomes ale- 
manyes). 

Per acabar, aprofito unes paraules d'altri que servi- 
ran per corroborar si tot este esforç ha valgut la pena o 
no. En una entrevista al Singular Digital l'Eduard Voltas, 
secretari de Cultura de la Generalitat de Catalunya, res- 
ponia d'esta manera a la pregunta de què n'esperava 
de la fira: 

eFrantefurt no és una fira de literatura, és una fira 
del llibre. El que hem d'esperar de Franlefurt és que la 
indústria cultural surti reforçada, i des del punt de vista 
estrictament literari, el que hem d'esperar de Franlefurt és 
que surtin contractes de traduccions, que surtin compres 
de drets d'obres catalanes literàries, que els nostres au- 
tors que encara no han estat traduits, gràcies a Franlefurt, 
aconseguim que es fixin en ells. Hem d'intentar posar en 
circulació molt més del que tenim ara, aquest és l'indica- 
dor que hem d'atendre per saber si Franlfurt ha servit o 
no per alguna cosa. 

Pel que he llegit als blocs dels editors pareix que la 
cosa va per aquí. Felicitats a tots (institucions, editorials, 
escriptors, etc.) per la feina fetal 


Enllaços recomanats: 


Pàgina de la Fira de Franlfurt 
http:/ vvvvve frantefurt2007.cat/ 


Bloc de l'editor Jordi Ferré 
http://detardentard.blogspot. com/ 


Bloc de l'editor JC Gimbés 
http://tirantalcap.blogspot com 


